钦定古今图书集成/明伦汇编/闺媛典/第119卷 > 便敬妻王氏
## 钦定古今图书集成/明伦汇编/闺媛典/第119卷 > 便敬妻王氏

按《益都耆旧传》：“广汉新都便敬妻者，同县王氏女也，
名和，年十七，适敬。敬亡，和育养遗孤，阖门守节，不随
宗家，宴乐嘉会，居理甚修。蜀郡何玉因谋问和兄著
取和，遂相听许。著深晓曰：‘夫死子小，经有改图。加贫
衰，无以自立。何氏公族，必据福祚’。”和自陈说计断决
分，守全孤弱。辞言未讫，慷慨涕泪，哀动左右。然著终
受玉币，因欲迫胁，和乃断耳，示著以信。著不见听，请
以死谢，举宗敬重，哀其大义。